Norge har fått et parti som mener USA har for mye velferdsstat.

Det var mye oppstyr nylig da det så ut til at det skulle dukke opp et nytt parti for dem som mente Fremskrittspartiet hadde driftet for langt unna sine prinsipper, men planene ble skrotet.

Det er derimot ikke tilfellet med partiet Liberalistene. De melder nå at de har fått tilstrekkelig med underskrifter til å komme seg over de formelle kravene for å registrere seg til stortingsvalget til høsten. Dermed er norsk partiflora utvidet med et nytt fløyparti som står svært langt fra de andre norske partiene.

Fritt marked



Partiet baserer seg på liberalismen i sin reneste form, en ideologi som er den strake motsetningen til kommunismen. I liberalismen skal staten være så liten som overhode mulig, og den skal utelukkende eksistere for å sørge for lov og orden, slik at individene kan gjøre som de selv vil.

Eller som de skriver i sitt eget partiprogram:

På lang sikt ønsker vi et sterkt redusert statsapparat, som hovedsakelig skal begrenses til beskyttelse av borgernes frihet og eiendomsrett gjennom institusjonene politi, rettsvesen og forsvar.

En liten stat skal kreve inn lite i skatter og avgifter, og generelt la bedrifter og folk gjøre som de selv ønsker.

Partiets viktigste saker

I forbindelse med partiets inntreden, har vi gått gjennom partiets partiprogram.

Arnt Rune Flekstad er leder av Liberalistene Foto: (Liberalistene)

Hovedlinjene i partiets program er som følger:

Avvikle velferdsstaten, inkludert alle offentlige støtteordninger

offentlige støtteordninger Fjerne kongen og innføre direktevalg på president som danner regjering (nesten likt som i USA)



Redusere skatter og avgifter kraftig - de ser for seg et skattenivå på "noen få prosent"



Innføre en «betingelsesløs beskyttelse» av eiendomsretten



Fjerne all regulering i finans- og banknæring - og åpne for at banker kan innføre egne valutaer



Innføre helt åpne grenser for innvandring

Øke strafferammene kraftig

Legalisere alle former for narkotika og annen «offerløs kriminalitet» - inkludert gambling og prostitusjon

Fjerne all konkurranselovgivning (partiet avviser at monopoler kan eksistere i et fritt marked)

Ikke la miljøhensyn gå foran velferds- og produksjonshensyn

Holde Norge utenfor klimaavtaler (partiet er skeptisk til menneskeskapte klimaendringer)



Privatisere alt som er offentlig, inkludert selskaper, eiendom og natur

Partiet påpeker at mange av disse tingene ikke kan skje over natten, men fases inn over tid.

Mer fra partiets program



Under har vi samlet noen mer detaljerte punkter fra partiets program:

Avvikle all støtte til integreringstiltak



Merverdiavgiften fremstår som en av to reelle statlige inntektskilder, men skal reduseres til 12 prosent

Selskapsskatten skal reduseres til 10 prosent

Fjerne all toll



Fjerne all regulering i boligmarkedet, inkludert markaloven og byggeforskrifter, for å stimulere til bygging av nye boliger

Trekke staten helt ut av skolesektoren - og samtidig avvikle gratis skolegang, både i grunnskole og høyere utdanning



Trekke staten helt ut av helsesektoren - og fjerne gratis helsetjenester, medisiner og lignende. De ønsker i stedet en forsikringsordning

Trekke staten helt ut av eldreomsorgen

Åpne for aktiv dødshjelp



Avvikle statlig pensjon over noe tid - finansiere opparbeidede rettigheter gjennom salg av offentlige selskaper og oljefondet



Trappe ned og avvikle sykelønnsordning i offentlig regi

Fjerne det offentliges ansvar for uføre

På lang sikt jobbe for en overføring av ansvaret for samtlige sosiale ytelser til privat sektor og frivillige organisasjoner - inkludert å avvikle NAV



Fjerne offentlig finansiert foreldrepermisjon og barnetrygd

Trekke staten ut fra all barnehagedrift, inkludert finansiering

Privatpersoner skal kunne eie våpen uten spesielle tillatelser



Privatisere alle allmenninger

Stoppe freding av natur

Avvikle alle landbrukssubsidier og regulering



Tviler på menneskeskapte klimaendringer og vil holde Norge ute av alle avtaler om klimautslipp

Avvikle alle subsidier og favorisering av enkelte energityper, og ønsker å satse på atomenergi

Overføre eierskap til veinettet til private og la brukere betale

Avskaffe verneplikten, men styrke forsvaret

Melde Norge ut av FN

Si opp EØS-avtalen, Schengen-avtalen og jobbe for full frihandel

Avskaffe all internasjonal bistand i offentlig regi



Fjerne riks/byantikvar og myndigheters mulighet til freding av bygg



Privatisere NRK og fjerne NRK-lisensen

Avvikle all støtte til religioner



Intellektuell eiendom skal ha samme betingelsesløse beskyttelsen som fysisk eiendom



Få også med deg: